***The Expendables 2*** er en actionfilm fra 2012 regissert av Simon West, skrevet av Sylvester Stallone og basert på figurer skapt av David Callaham. Filmen er en oppfølger av 2010-action filmen *The Expendables*, og på gjestelisten er stjerner som Sylvester Stallone, Jason Statham, Jet Li, Dolph Lundgren, Chuck Norris, Randy Couture, Terry Crews, Liam Hemsworth, Jean-Claude Van Damme, Bruce Willis og Arnold Schwarzenegger.

Den ble etterfulgt av *The Expendables 3* (2014).

Handling
--------

The Expendables befinner seg i Nepal for å redde et kinesisk gissel. De redder også den fangede leiesoldaten Trench (Arnold Schwarzenegger) som tilhører en annen gruppe leiesoldater. Yang (Jet Li) forlater resten av gruppen for å eskortere det kinesiske gisselet tilbake til Kina. Etter hjemkomsten til New Orleans, forteller Billy at han har til hensikt å trekke seg tilbake og slå seg til ro sammen med kjæresten Sophia. Senere blir The Expendables tvunget til å akseptere et oppdrag fra CIA-agenten Mr. Church (Bruce Willis) for å hente en datamaskin fra et nedskutt fly i Albania. Mr. Church sender den tekniske eksperten Maggie Chan med dem.

I Albania blir The Expendables overfalt av en internasjonal kriminell bande under ledelse av våpenhandleren Jean Vilain (Jean-Claude Van Damme), hans høyre hånd Hector (Scott Adkins) og deres leiesoldater som har tatt Billy til fange. Vilain krever datamaskinen i bytte for Billys liv. The Expendables gir dem datamaskinen, men Vilain sender en kniv gjennom Billys hjerte før de flykter med helikopter. Gjengen finner et notat til Sophia i Billys jakkelomme. De begraver sin falne kamerat, og sverger hevn over Vilain og hans menn. Maggie forteller dem at datamaskinen røper den nøyaktige plasseringen av fem tonn raffinert plutonium som ble forlatt i en dyp gruve av sovjetiske myndigheter mot slutten av den kalde krigen. Jean Vilain planlegger å få tak i plutoniumet og selge det til høystbydende.

The Expendables klarer å spore datamaskinens signal og de følger etter Vilain, noe som først tar dem til Bulgaria hvor de overnatter ved en forlatt russisk militærbase. Neste morgen blir de overfalt av Vilian og hans menn med en stridsvogn. Da The Expendables har gått tom for ammunisjon, blir de reddet av en gammel venn, Booker (Chuck Norris), som raskt eliminerer både stridsvognen og fiendene. Før han reiser videre, opplyser Booker om en nærliggende landsby hvor beboerne prøver å slåss mot Vilain. I mellomtiden er Vilain og hans menn opptatt med å grave opp plutonium fra gruvene. I landsbyen som Booker nevnte finner The Expendables en gruppe væpnede kvinnelige landsbyboere som prøver å beskytte sine barn fra Vilain og hans menn. Mange av de lokale innbyggerne har blitt kidnappet og satt til å arbeide som slaver i gruvene for å utvinne plutonium, og kvinnene ber om hjelp fra The Expendables.

Da Vilians menn kommer for å hente flere landsbyboere til gruvene blir de overfalt og drept av The Expendables. Etter å ha funnet Vilain og gruven, krasjer The Expendables ett fly inn i selve gruve-inngangen. Gruppen redder de fangende gruvearbeidere fra å bli henrettet, men Vilain og hans nestkommanderende, Hector, stikker av med fem tonn plutonium. På avstand detonerer Vilian sprengladninger plassert inni gruven, og den kollapser. Alle gruvearbeiderne og The Expendables blir fanget der nede. Mr. Church og Trench ankommer og frigjør gruven før de slår seg sammen med The Expendables for få tak i Vilain. De avskjærer Vilain og hans menn på en flyplass. Booker, The Expendables, Trench og Mr. Church havner i kamp mot Vilian og resten av hans menn. Vilain blir knivstukket som hevn for Billy. Etterpå reiser The Expendables hjem i en gammel Antonov An-2, og de gir en siste skål til minne om Billy. Litt senere, i Frankrike finner Billys kjæreste, Sophia, en pappeske utenfor døren sin med en stor sum penger og Billys brev som han hadde skrevet til henne kort tid før han døde.

Rolleliste
----------

* Sylvester Stallone i rollen som Barney Ross.
* Jason Statham i rollen som Lee Christmas.
* Jet Li i rollen som Yin Yang
* Dolph Lundgren i rollen som Gunner Jensen.
* Chuck Norris i rollen som Booker
* Jean-Claude Van Damme i rollen som Vilain
* Bruce Willis i rollen som Church
* Arnold Schwarzenegger i rollen som Trench
* Terry Crews i rollen som Hale Caesar
* Randy Couture i rollen som Toll Road
* Liam Hemsworth i rollen som Billy The Kid
* Scott Adkins i rollen som Hector
* Yu Nan i rollen som Maggie
* Amanda Ooms i rollen som Pilar
* Charisma Carpenter i rollen som Lacy
* Novak Đoković i rollen som seg selv (ukredittert cameo)

Referanser
----------

1. ↑  ; besøksdato: 26. mai 2016.
2. ↑  "Los mercenarios 2"; publisert i: FilmAffinity; utgiver: FilmAffinity; besøksdato: 26. mai 2016.
3. ↑  «The Expendables 2». Internet Movie Database. Besøkt 26. mai 2016.
4. ↑  "I Mercenari 2"; publisert i: Cinematografo; besøksdato: 26. mai 2016.
5. ↑  ; besøksdato: 26. mai 2016.
6. ↑  ; besøksdato: 26. mai 2016.
7. ↑  ; besøksdato: 26. mai 2016.
8. 1 2 3 4  ; besøksdato: 26. mai 2016.
9. ↑  ; besøksdato: 26. mai 2016.
10. ↑  ; besøksdato: 26. mai 2016.
11. 1 2 3 4 5 6 7 8 9 10 11 12 13 14 15  ; besøksdato: 26. mai 2016.
12. 1 2   (på cs) *ČSFD*, 2001, Wikidata Q3561957,
13. 1 2   nmhh.hu[Hentet fra Wikidata]
14. ↑  ; besøksdato: 16. februar 2012.
15. ↑  ; besøksdato: 16. februar 2015.
16. ↑   Internet Movie Database, «The Expendables 2», besøkt 28. november 2019[Hentet fra Wikidata]
17. ↑   Metacritic, «The Expendables 2», besøkt 26. mai 2016[Hentet fra Wikidata]
18. ↑   Internet Movie Database, «The Expendables 2», besøkt 26. mai 2016[Hentet fra Wikidata]
19. ↑   Movieplayer.it, «The Expendables 2», besøkt 26. mai 2016[Hentet fra Wikidata]
20. ↑   Internet Movie Database, «The Expendables 2», verkets språk engelsk, besøkt 19. august 2016[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) The Expendables 2 – kategori av bilder, video eller lyd på Commons Rediger på Wikidata
* (en) *The Expendables 2* på Internet Movie Database Rediger på Wikidata

* (no) *The Expendables 2* hos Filmfront Rediger på Wikidata

* (sv) *The Expendables 2* i Svensk Filmdatabas Rediger på Wikidata

* (da) *The Expendables 2* i Danmark Nationale Filminstitut Rediger på Wikidata

* (en) *The Expendables 2* på AllMovie Rediger på Wikidata

* (fr) *The Expendables 2* på Allociné Rediger på Wikidata

* (nl) *The Expendables 2* på MovieMeter Rediger på Wikidata

* (en) *The Expendables 2* på Turner Classic Movies Rediger på Wikidata

* (en) *The Expendables 2* på American Film Institute Rediger på Wikidata

* (en) *The Expendables 2* på Rotten Tomatoes Rediger på Wikidata

Portal: Film